Μάριο Γκονθάλεθ

Ο Μάριο Γκονθάλεθ Γκουτιέρεθ (ισπανικά: Mario González Gutiérrez) (γενν. στις 25 Φεβρουαρίου 1996) είναι Ισπανός επαγγελματίας ποδοσφαιριστής, ο οποίος αγωνίζεται ως επιθετικός για την Λος Άντζελες ΦΚ.

Σταδιοδρομία σε συλλόγους 
Ο Γκονθάλεθ εντάχθηκε στην ακαδημία νέων της Βιγιαρρεάλ ΚΦ το 2012. Στις 30 Αυγούστου 2014 έκανε το ντεμπούτο του για την ομάδα Γ, ξεκινώντας σε μια εντός έδρας ήττα με 1–3 εναντίον της Κλουμπ Ντεπορτίβο Καστεγιόν στην Τερθέρα Ντιβισιόν.

Ο Γκονθάλεθ σημείωσε το πρώτο του γκολ στις 5 Οκτωβρίου 2014, το τρίτο σε μια εντός έδρας νίκη με 4–0 επί της ΦΚ Γιόβε Εσπανιόλ Σαν Βιθέντε. Σκόραρε δύο φορές εναντίον της Οριουέλα ΚΦ στις 14 Δεκεμβρίου, ακόμη δύο εναντίον των ΟΝ Μπενιγάνιμ και Οντινιέντ ΚΦ στην επόμενη σεζόν και ένα χατ τρικ στο 6-1 επί της ΚΝ Αθέρο στις 28 Νοεμβρίου 2015.

Ο Γκονθάλεθ έκανε το ντεμπούτο του στην πρώτη ομάδα στις 17 Αυγούστου 2016, μπαίνοντας ως αλλαγή στο δεύτερο ημίχρονο σε μια εντός έδρας ήττα με 1–2 από την ΑΣ Μονακό στον γύρο των play-off του ΟΥΕΦΑ Τσάμπιονς Λιγκ 2016–17. Ο πρώτος του αγώνας στην Πριμέρα Ντιβισιόν ήρθε τρεις μέρες αργότερα, όταν αντικατέστησε τον Αλεξάντρε Πάτο στην ισοπαλία ,με 1–1 με τη Γρανάδα ΚΦ.

Τον Ιούλιο του 2019, ο Γκονθάλεθ δόθηκε δανεικός στη γαλλική Κλερμόν Φουτ 63 της Λιγκ 2. Ένα χρόνο αργότερα, αφού άσκησε μια επιλογή στο συμβόλαιό του, επέστρεψε στη Βιγιαρεάλ με διετές συμβόλαιο.

Ο Γκονθάλεθ δόθηκε δανεικός στην πορτογαλική ΚΝ Τοντέλα το καλοκαίρι του 2020. Σκόραρε 15 γκολ (ρεκόρ καριέρας) κατά τη διάρκεια της θητείας του (κατατάχθηκε τέταρτος στους σκόρερ της Πριμέιρα Λίγα για τη σεζόν 2020–21), συμπεριλαμβανομένων τριών γκολ σε 12 λεπτά σε μια εκτός έδρας νίκη με 3–2 εναντίον της Μορειρένσε ΦΚ.

Την 1η Ιουλίου 2021, ο Γκονθάλεθ υπέγραψε τετραετές συμβόλαιο με την Σπόρτινγκ Κλούμπε ντε Μπράγκα. Στις 31 Ιανουαρίου, επέστρεψε στην πατρίδα του αφού συμφώνησε σε εξάμηνο δανεισμό στην ΚΝ Τενερίφε.

Τη σεζόν 2022-23, αγωνίστηκε με μονοετή δανεισμό στη βελγική Όουντ Χέβερλι Λέουβεν, όπου σημείωσε 13 γκολ πρωταθλήματος.

Στις 22 Ιουλίου 2023, ο Γκονθάλεθ υπέγραψε συμβόλαιο με την Λος Άντζελες ΦΚ του Μέιτζορ Λιγκ Σόκερ.

Εθνική ομάδα 
Ο Γκονθάλεθ αγωνίστηκε σε 3 αγώνες για την Εθνική Ισπανίας Κ17.

Διακρίσεις 
Ατομικές

 Επιθετικός του Μήνα στην Πριμέιρα Λίγα: Απρίλιος 2021

Παραπομπές

Εξωτερικοί σύνδεσμοι 
 
 
 

Ισπανοί ποδοσφαιριστές
Επιθετικοί ποδοσφαιριστές
Ποδοσφαιριστές Εθνικής Ισπανίας Κ17
Ποδοσφαιριστές Βιγιαρρεάλ ΚΦ Γ
Ποδοσφαιριστές Τερθέρα Ντιβιζιόν
Ποδοσφαιριστές Βιγιαρρεάλ ΚΦ Β
Ποδοσφαιριστές Σεγούντα Ντιβιζιόν Β
Ποδοσφαιριστές Σεγούντα Ντιβιζιόν
Ποδοσφαιριστές Βιγιαρρεάλ ΚΦ
Ποδοσφαιριστές Πριμέρα Ντιβιζιόν
Ποδοσφαιριστές Κλερμόν Φουτ Ωβέρνη
Ποδοσφαιριστές Λιγκ 2
Ξένοι ποδοσφαιριστές στη Γαλλία
Ισπανοί ποδοσφαιριστές στο εξωτερικό
Ποδοσφαιριστές ΚΝ Τοντέλα
Ποδοσφαιριστές Σπόρτινγκ Κλούμπε ντε Μπράγκα
Ποδοσφαιριστές Πριμέιρα Λίγκα
Ξένοι ποδοσφαιριστές στην Πορτογαλία
Ποδοσφαιριστές ΚΝ Τενερίφη
Ποδοσφαιριστές Όουντ Χέβερλι Λέουβεν
Ποδοσφαιριστές Προ Λιγκ Βελγίου
Ξένοι ποδοσφαιριστές στο Βέλγιο
Ποδοσφαιριστές Λος Άντζελες ΦΚ
Ποδοσφαιριστές Μέιτζορ Λιγκ Σόκερ
Ξένοι ποδοσφαιριστές στις Ηνωμένες Πολιτείες Αμερικής